Държавен вестник, бр. 66, 2009 г., стр. 35

БРОЙ  66 	
Д Ъ Р Ж А В Е Н  В Е С Т Н И К 	
СТР.  35  
и при преместването му в администрацията 
на друг орган на съдебната власт, конкурс не 
се провежда.
Чл. 110. (1) Конкурсът за длъжността „гла­
вен секретар“ се предприема по инициатива на 
административния ръководител на ВАС.
(2) Конкурсът за назначаването на главен 
секретар във ВАС се провежда от комисия в 
състав от трима до петима членове, назначена 
с писмена заповед на председателя на ВАС.
(3) Комисията заседава в пълния си състав 
и приема решения с обикновено мнозинство.
(4) За заседанията си комисията води про­
токол, който се подписва от всички членове.
(5) Конкурсът за длъжността „главен секре­
тар“ и условията за неговото провеждане се 
обявяват с писмена заповед на председателя 
на ВАС.
(6) Обявлението се публикува в един центра­
лен ежедневник и се поставя на общодостъпно 
място в сградата на ВАС.
(7) В обявлението се съдържат всички усло­
вия за провеждането на конкурса, минималните 
и специфичните изисквания, на които трябва 
да отговаря кандидатът, кратко описание на 
длъжността съгласно типовата длъжностна 
характеристика и информация за минималния 
размер на основната заплата за конкурсната 
длъжност.
Чл. 111. (1) Конкурсът за назначаване на ос­
таналите съдебни служители в администрацията 
на ВАС се провежда от комисия в състав от 
трима до петима членове, назначени с писмена 
заповед на председателя на съда.
(2) Поименният състав на конкурсната 
комисия и нейният председател се определят 
в заповед на председателя на съда за всеки 
отделен конкурс.
(3) Комисията заседава в пълния си състав 
и взема решения с обикновено мнозинство.
(4) За заседанията си комисията води про­
токол, който се подписва от всички членове.
Чл. 112. В зависимост от длъжността кон­
курсът се провежда от комисия в състав, както 
следва:
1. заместниците на председателя на съда, 
главния секретар, ръководителя на звено „Чо­
вешки ресурси“ и друг служител на ръководна 
длъжност в администрацията на съда – при про­
веждане на конкурс за длъжностите „началник 
на кабинета на председателя“ и „служител по 
сигурността на информацията“;
2. заместник на председателя на съда, главния 
секретар, ръководителя на звено „Човешки ре­
сурси“ и друг служител на ръководна длъжност 
в администрацията на съда – при провеждане на 
конкурс за длъжността „главен счетоводител“;
3. заместник на председателя на съда, глав­
ния секретар и друг служител на ръководна 
длъжност в администрацията на съда  –  при 
провеждане на конкурс за ръководителя на 
звено „Човешки ресурси“;
4. заместник на председателя на съда, главния 
секретар и ръководителя на административно 
звено „Човешки ресурси“ – при провеждане на 
конкурс за ръководител на административно 
звено „Връзки с обществеността“ и за оста­
налите длъжности на пряко подчинение на 
главния секретар;
5. главния секретар, ръководителя на адми­
нистративно звено „Човешки ресурси“ и прекия 
ръководител на конкурсната длъжност или друг 
съдебен служител на ръководна длъжност – при 
провеждане на конкурс за останалите длъжности 
в администрацията на съда.
Чл. 113. (1) Конкурсът се обявява от пред­
седателя на съда с писмена заповед, в която 
се определят:
1. длъжността, за която се провежда кон­
курсът;
2. минималните и специфичните изисквания, 
предвидени в нормативните актове за заемане 
на длъжността;
3. специфичните изисквания за заемане на 
длъжността, определени от председателя на съда;
4. начинът на провеждане на конкурса и за 
оценяване на кандидатите;
5. необходимите документи, мястото и срокът 
на подаването им;
6. общодостъпно място, на което ще се 
обявяват списъците или други съобщения във 
връзка с конкурса.
(2) Обявлението за конкурса се публикува в 
един централен ежедневник и се поставя обявле­
ние на  общодостъпното място по т. 6 на ал. 1.
(3) В обявлението се съдържат всички 
данни от заповедта по ал. 1, кратко описание 
на длъжността съгласно типовата длъжностна 
характеристика и информация за минималния 
размер на основната заплата за конкурсната 
длъжност. 
Чл.  114. (1) Кандидатите подават лично 
или чрез пълномощник писмено заявление за 
участие в конкурса.
(2) Към заявлението се прилагат:
1. декларация от кандидата, че е пълно­
летен български гражданин, не е поставен 
под запрещение, не е осъждан за умишлено 
престъпление от общ характер на лишаване 
от свобода, не е лишен от правото да заема 
определена длъжност;
2. копия от документи за придобита образо­
вателно-квалификационна степен, допълнителна 
квалификация и правоспособност, които се 
изискват за длъжността;
3. копие от документите, удостоверяващи 
продължителността на стажа и професионал­
ния опит;
4. други документи, свързани с изискванията 
за заемане на длъжността.
Чл. 115. (1) Конкурсната комисия разглежда 
всяко постъпило заявление, като преценява 
дали са представени всички необходими доку­